## Odluka o usvajanju jamstvenih programa i Općih uvjeta za izdavanje jamstava Hrvatske agencije za malo gospodarstvo

### NN 51/2012 (4.5.2012.), Odluka o usvajanju jamstvenih programa i Općih uvjeta za izdavanje jamstava Hrvatske agencije za malo gospodarstvo

VLADA REPUBLIKE HRVATSKE

1252

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 27. travnja 2012. godine donijela

ODLUKU

O USVAJANJU JAMSTVENIH PROGRAMA I OPĆIH UVJETA ZA IZDAVANJE JAMSTAVA HRVATSKE AGENCIJE ZA MALO GOSPODARSTVO

I.

Usvajaju se jamstveni programi Hrvatske agencije za malo gospodarstvo, i to:

– Jamstveni program »Novi poduzetnici«

– Jamstveni program »Poljoprivrednici«

– Jamstveni program »Likvidnost«

– Jamstveni program »Rast«

– Jamstveni program »Financijski leasing«

– Jamstveni program »Inovacije«

– Jamstveni program »Činidbena jamstva«.

Jamstveni programi iz stavka 1. ove točke sastavni su dio ove Odluke.

II.

Usvajaju se Opći uvjeti za izdavanje jamstava Hrvatske agencije za malo gospodarstvo.

Opći uvjeti iz stavka 1. ove točke sastavni su dio ove Odluke.

III.

Obvezuje se Hrvatska agencija za malo gospodarstvo da, u roku 30 dana od dana donošenja ove Odluke, pripremi sve potrebne akte za provedbu programa i Općih uvjeta iz točaka I. i II. ove Odluke.

IV.

Danom donošenja provedbenih akata od strane Hrvatske agencije za malo gospodarstvo, ukidaju se svi raniji jamstveni programi Hrvatske agencije za malo gospodarstvo, i to:

– »Jamstveni program Područja posebnog državnog interesa« (»Narodne novine«, br. 182/2004, 86/2005, 87/2005, 105/2007 i 56/2009)

– »Jamstveni program Poljoprivreda« (»Narodne novine«, br. 182/2004, 75/2006, 105/2007, 119/2008, 122/2008 – ispravak, 56/2009 i 129/2011)

– »Jamstveni program Novi poduzetnik« (»Narodne novine«, br. 182/2004, 86/2005, 87/2005, 105/2007 i 56/2009)

– »Jamstvenog program Obrtni kapital« (»Narodne novine«, br. 182/2004, 86/2005, 87/2005, 105/2007 i 56/2009)

– »Jamstveni program Rast i razvoj« (»Narodne novine«, br. 182/2004, 86/2005, 87/2005, 105/2007 i 56/2009)

– »Jamstveni program Poduzetnik u zoni« (»Narodne novine«, br. 105/2007 i 56/2009)

– »Jamstveni program Nove tehnologije« (»Narodne novine«, br. 105/2007 i 56/2009)

– »Jamstveni program Mikrokrediti« (»Narodne novine«, broj 56/2009)

– »Jamstveni program Financiranje pronalazaka« (»Narodne novine«, broj 56/2009)

– »Jamstveni program Žene poduzetnice« (»Narodne novine«, broj 33/2011).

V.

Zahtjevi za jamstva primljeni do dana donošenja provedbenih akata, obradit će se po uvjetima iz programa koji su bili na snazi na dan njihova primanja.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 311-01/12-01/03

Urbroj: 5030120-12-2

Zagreb, 27. travnja 2012.

Predsjednik
Zoran Milanović, v. r.

JAMSTVENI PROGRAM »NOVI PODUZETNICI«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva koji posluju do 24 mjeseca, te udovoljavaju Općim uvjetima za izdavanje jamstava HAMAG-a i uvjetima ovog Jamstvenog programa. Ciljna grupa ovog Jamstvenog programa su i žene poduzetnice.

2. Namjena kredita

HAMAG u okviru ovog Jamstvenog programa izdaje jamstva za kredite odobrene za:

1. Financiranje ulaganja u dugotrajnu imovinu

2. Financiranje ulaganja u kratkotrajnu imovinu

Dopušteni udio kratkotrajne imovine u kreditu je najviše 30% od iznosa kredita.

3. Najviši i najniži iznos jamstva

Najviši iznos jamstva je u visini 80% glavnice kredita, najviše do 1.500.000,00 HRK. Najniži postotak jamstva koje izdaje HAMAG iznosi 10% glavnice kredita.

4. Načini obrade

a) Zahtjev za jamstvo podnosi i potpisuje subjekt malog gospodarstva na propisanom obrascu, uz supotpis kreditora;

b) Subjekt malog gospodarstva može prije podnošenja zahtjeva za kredit zatražiti od HAMAG-a pismo namjere za izdavanje jamstva koje vrijedi 6 mjeseci ad datuma izdavanja. Zahtjevu za izdavanje pisma namjere prilaže se dokumentacija navedena na službenoj internet stranici HAMAG-a, bez dokumentacije kreditora i s dokazom o izvršenoj uplati naknade za izdavanje pisma namjere u visini propisanoj Odlukom o naknadama. HAMAG može dati ovlaštenje za izdavanje pisma namjere poduzetničkim potpornim institucijama. U slučaju odobrenja kredita i izdavanja jamstva iznos uplaćene naknade se uključuje u iznos jednokratne naknade za obradu zahtjeva za izdavanje jamstva propisane Odlukom o naknadama.

5. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj slijedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

U okviru ovog Jamstvenog programa jamstvo se može izdati i subjektima malog gospodarstva:

1. u kojima su jedna više žena vlasnice barem 51% kapitala su žene registrirane vlasnice subjekta malog gospodarstva, i

2. u kojima žena vodi upravu subjekta malog gospodarstva

6. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »POLJOPRIVREDNICI«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva koji ulažu u djelatnost poljoprivrede i ribarstva, povećanje produktivnosti poljoprivredne proizvodnje, povećanje zasađenih poljoprivrednih površina ulažu u svrhu restrukturiranja i dostizanja standarda EU u okviru V. komponente instrumenta pretpristupne pomoći (IPARD program), te udovoljavaju Općim uvjetima za izdavanje jamstva HAMAG-a i uvjetima ovog Jamstvenog programa.

2. Namjena kredita

HAMAG u okviru ovog Jamstvenog programa izdaje jamstva za kredite odobrene za:

1. Financiranje ulaganja u dugotrajnu imovinu

2. Financiranje ulaganja u kratkotrajnu imovinu

Dopušteni udio kratkotrajne imovine u kreditu je najviše 30% od iznosa kredita.

Za projekte koji se sufinanciraju u okviru IPARD programa, dopušteni udio kratkotrajne imovine u kreditu je najviše 15% od iznosa kredita.

3. Najviši i najniži iznos jamstva

Najviši iznos jamstva je u visini 50% glavnice kredita, najviše do 1.750.000,00 HRK, odnosno najviše do 10.000.000,00 HRK za IPARD program. Najniži postotak jamstva koje izdaje HAMAG iznosi 10% glavnice kredita.

4. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

5. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »LIKVIDNOST«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva koji su suočeni s nedostatkom sredstava za financiranje poslovnih ciklusa, to udovoljavaju Općim uvjetima za izdavanje jamstva HAMAG-a i uvjetima ovog Jamstvenog programa.

2. Namjena i uvjeti korištenja kredita

HAMAG u okviru ovog Jamstvenog programa izdaje jamstva za kredite odobrene za:

– financiranje proizvodnje (od pripreme do naplate),

– premošćivanje rokova naplate prodane robe/usluge,

– plaćanje dobavljača,

– povećanje likvidnosti,

– kreditiranje kupaca,

– financiranje pripreme ponude u uslužnoj djelatnosti,

– ostale poslovne aktivnosti.

Ovaj jamstveni program omogućuje refinanciranje postojećih kredita ukoliko se novi krediti odobravaju uz povoljnije uvjete od postojećih.

Kreditor je dužan isplatiti sredstva kredita namjenski: najviše do 50% iznosa kredita na žiro račun poduzetnika, a ostatak na žiro račune vjerovnika.

3. Najviši i najniži iznos jamstva

Najviši iznos jamstva je u visini 50% glavnice kredita, najviše do 400.000,00 HRK za poduzetnike koji posluju kraće od 24 mjeseca.

Najviši iznos jamstva je u visini 50% glavnice kredita, najviše do 2.500.000,00 HRK za poduzetnike koji posluju dulje od 24 mjeseca.

Najviši iznos jamstva za refinanciranje neotplaćenog dijela glavnice postojećih kredita iznosi 4.000.000,00 HRK ukoliko se isključivo koristi za refinanciranje postojećih kredita uz povoljnije uvjete od postojećih, kod poslovnih banaka to je namijenjeno poduzetnicima koji posluju dulje od 24 mjeseca.

Najniži postotak jamstva koje izdaje HAMAG iznosi 10% glavnice kredita.

4. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

5. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »RAST«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva koji posluju dulje od 24 mjeseca, te udovoljavaju Općim uvjetima za izdavanje jamstva HAMAG-a i uvjetima ovog Jamstvenog programa.

2. Namjena kredita

HAMAG u okviru ovog Jamstvenog programa izdaje jamstva za kredite odobrene za:

1. Financiranje ulaganja u dugotrajnu imovinu

2. Financiranje ulaganja u kratkotrajnu imovinu

Dopušteni udio kratkotrajne imovine u kreditu je najviše 30% od iznosa kredita.

3. Najviši i najniži iznos jamstva

Najviši iznos jamstva je u visini 50% glavnice kredita, najviše do 7.500.000,00 HRK. Najniži postotak jamstva koje izdaje HAMAG iznosi 10% glavnice kredita.

4. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

5. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »FINANCIJSKI LEASING«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva koji posluju dulje od 24 mjeseca, te udovoljavaju Općim uvjetima za izdavanje jamstva HAMAG-a i uvjetima ovog Jamstvenog programa.

2. Namjena leasinga

HAMAG u okviru ovog Jamstvenog programa izdaje jamstva za ulaganje u strojeve, opremu i gospodarska vozila, osim za vozila isključena Pravilnikom o izdavanju jamstava HAMAG-a. Vlastito učešće poduzetnika u vrijednosti predmeta leasinga iznosi najmanje 20%. Ovim jamstvenim programom podržava se isključivo financijski leasing.

3. Najviši i najniži iznos jamstva

Najviši iznos jamstva je u visini 50% iznosa odobrenog leasinga, najviše do 1.500.000,00 HRK. Najniži postotak jamstva koje izdaje HAMAG iznosi 10% iznosa ugovorene vrijednosti leasinga.

4. Naknada za izdavanje jamstva

Naknadu za obradu zahtjeva u ime HAMAG-a naplaćuje leasing kuća.

5. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općini uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

6. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »INOVACIJE«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog Jamstvenog programa izdaje jamstva za pokriće dijela glavnice kredita subjektima malog gospodarstva te udovoljavaju Općim uvjetima za izdavanje jamstva HAMAG-a i uvjetima ovog Jamstvenog programa.

2. Namjena kredita

HAMAG u okviru ovog Jamstvenog programa izdaje jamstva za kredite odobrene za:

1. Financiranje ulaganja u materijalnu imovinu koja je nastala kao rezultat inovacije;

2. Financiranje ulaganja u nematerijalnu imovinu koja je nastala kao rezultat inovacije;

Dopušteni udio kratkotrajne imovine u kreditu je najviše 30% od iznosa kredita.

3. Najviši i najniži iznos jamstva

Najviši iznos jamstva je u visini 50% glavnice kredita i to:

– najviše do 5.000.000,00 HRK za financiranje ulaganja u materijalnu imovinu koja je nastala kao rezultat inovacije:

– najviše do 2.500.000,00 HRK za financiranje ulaganja u nematerijalnu imovinu koja je nastala kao rezultat inovacije.

Najniži postotak jamstva koje izdaje HAMAG iznosi 10% glavnice kredita.

4. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

Pravo na jamstvo temeljem ovog Programa imaju subjekti malog gospodarstva koji ispunjavaju kriterije kako slijedi:

a) za ulaganja u materijalnu imovinu koja je nastala kao rezultat inovacije

1. imaju pozitivnu odluku Poslovno-inovacijskog centra Hrvatske BICRO d.o.o.,

2. imaju razvijen proizvod (atestiran prototip) i /ili tehnologiju,

3. podnijeli su zahtjev za priznanje patenta u RH,

4. pokrenuli su postupak zaštite industrijskog vlasništva u RH i inozemstvu,

5. imaju pozitivnu odluku o kreditu kreditora

b) za ulaganja u nematerijalnu imovinu koja je nastala kao rezultat inovacije

– koji u bilanci za prethodnu godinu imaju iskazanu stavku – nematerijalna imovina – izdaci za razvoj nematerijalne imovine;

Ovaj Program ne podržava financiranje troškova istraživačko-razvojnih aktivnosti, troškova elaborata, studija, licenciranja i zaštite, troškova osnivanja trgovačkih društava i obrta, djelatnost brodogradnje, proizvodnje čelika, pomorskog prometa, nabave prometnih sredstava, te se za navedene troškove i djelatnosti ne može izdati jamstvo.

5. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

JAMSTVENI PROGRAM »ČINIDBENA JAMSTVA«

1. Ciljna grupa

Hrvatska agencija za malo gospodarstvo (u daljnjem tekstu: HAMAG) u okviru ovog jamstvenog programa izdaje činidbena jamstva subjektima malog gospodarstva koji su:

– nositelji na ugovorenom projektu;

– ugovoreni kooperanti za projekt;

– nositelji posla ugovoreni kooperanti koji su dobili činidbeno jamstvo od poslovne banke/HBOR.

2. Namjena kredita

HAMAG u okviru ovog Jamstvenog programa izdaje činidbena jamstva subjektima malog gospodarstva čiji je cilj realizacija prethodno ugovorenog projekta ispunjavanje uvjeta za javljanje na raspisane natječaje za realizaciju projekata.

3. Vrste činidbenih jamstava:

– za ozbiljnost ponude

– povrat avansa

– dobro izvršene poslove

– kvalitetu izvedenih poslova

4. Najviši iznos jamstva:

– najviše do 3.500.000,00 HRK za ozbiljnost ponude, maksimalno do 5% iznosa vrijednosti projekta, sukladno natječajnoj dokumentaciji;

– najviše do 7.500.000,00 HRK za povrat avansa, maksimalno 5% ukupno ugovorene vrijednosti projekta;

– najviše do 7.500.000,00 HRK za dobro izvršenje ugovorenog posla, maksimalno do 10% vrijednosti ugovorenog iznosa;

– najviše do 7.500.000,00 HRK za kvalitetu izvedenih radova, najviše do 10% vrijednosti ugovorenog iznosa.

5. Trajanje jamstva

– Najviše do 6 mjeseci za ozbiljnost ponude;

– Najviše do 1 godine za povrat avansa;

– Najviše do 3 godine za dobro izvršenje poslova;

– Najviše do 5 godina za kvalitetu izvedenih poslova.

6. Ostali uvjeti

Ostali uvjeti pod kojima se izdaju jamstva u okviru ovog Jamstvenog programa propisani su Općim uvjetima za izdavanje jamstava HAMAG-a. Iznimno, Uprava HAMAG-a može odobriti odstupanja od uvjeta Jamstvenog programa pri čemu se razlozi odstupanja obrazlažu na prvoj sljedećoj sjednici Upravnog odbora po izdavanju jamstva s utvrđenim odstupanjem od Jamstvenog programa.

Jamstva se ne izdaju za poslovne odnose između povezanih strana sukladno definiciji povezanih strana u Međunarodnom računovodstvenom standardu 27.

Jamstva se ne izdaju ugovorenim kooperantima za projekt ukoliko njihovo učešće prelazi 10% ukupne vrijednosti projekta osim u slučaju kada je poslovna banka / HBOR prethodno već izdala jamstvo za isti posao.

7. Rok važenja Jamstvenog programa

Jamstveni program važi do 31. 12. 2013. godine s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

OPĆI UVJETI ZA IZDAVANJE JAMSTAVA HRVATSKE AGENCIJE ZA MALO GOSPODARSTVO

1. Uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem Općih uvjeta imaju subjekti malog gospodarstva sukladno Zakonu o poticanju razvoja malog gospodarstva koji:

• su registrirani u Republici Hrvatskoj

• su u privatnom vlasništvu minimalno 51%

• nemaju žiro-račun neprekidno blokiran dulje od 30 dana u posljednjih 6 mjeseci

• nemaju nepodmirenih obveza prema državi ili je s državom dogovoreno reprogramiranje obveza sukladno Zakonu o posebnoj mjeri naplate poreznog duga uzrokovanoga gospodarskom krizom

• imaju zatvorenu financijsku konstrukciju

• nisu u financijskim poteškoćama sukladno definiciji iz važećih propisa o državnim potporama

• imaju ekonomski opravdano ulaganje

2. Vrste ulaganja za koje se ne može izdati jamstvo

• Kockarnice, kladionice i slične djelatnosti

• Ugostiteljski objekti koji isključivo pružaju usluge točenja pića

• Izgradnja/kupnja stambenih i poslovnih prostora radi prodaje iznajmljivanja

• Nabava nekretnina i pokretnina od povezanih osoba

• Sredstva javnog priopćavanja

• Kupnja vlasničkih udjela u drugim subjektima

• Ostale djelatnosti za koje se ne može izdati jamstvo sukladno Pravilniku o izdavanju jamstava HAMAG-a

3. Naknada za jamstva

Naknada za jamstva naplaćuje se sukladno Pravilniku o izdavanju jamstava HAMAG-a i Odluci o naknadama.

4. Jamstvo kao potpora

HAMAG izdaje jamstva u skladu s Pravilnikom o izdavanju jamstava HAMAG-a i propisima o državnim potporama, u pravilu kao potporu male vrijednosti. Visina jamstva ne smije prelaziti dopuštena intenzitet državne potpore utvrđen propisima o državnim potporama. Sukladno Pravilniku o izdavanju jamstava, osim jamstava koja sadrže potporu male vrijednosti, HAMAG može izdavati jamstva koja sadrže državnu potporu, po posebnim područjima financiranja.

5. Zahtjev za jamstvo

Zahtjev za jamstvo podnosi i potpisuje subjekt malog gospodarstva na propisanom obrascu, uz supotpis kreditora. Zahtjevu se prilaže propisana dokumentacija koju utvrđuje Uprava HAMAG-a, a ista je objavljena na službenoj internet stranici HAMAG-a.

6. Postotak jamstva

HAMAG izdaje jamstva u određenom postotku od glavnice kredita/iznosa leasinga. Postotak je određen pojedinim jamstvenim programom. Visina postotka jamstva definirana je pojedinačnim jamstvenim programom; najniži postotak jamstva koje izdaje HAMAG iznosi 10% glavnice kredita/iznosa leasinga.

Iznimno, Upravni Odbor HAMAG-a može odobriti i do najviše 70% iznosa glavnice kredita/leasinga ukoliko ocijeni da je prijavljeni projekt od iznimne važnosti za razvoj malog i srednjeg poduzetništva u Republici Hrvatskoj.

Visinu postotka jamstva Uprava HAMAG-a određuje temeljem internih procedura vrednovanja stupnja rizičnosti svakog prijavljenog projekta imajući u vidu ograničenja o najnižoj i najvišoj visini jamstva definiranima u samim jamstvenim programima.

7. Postupak izdavanja jamstva

HAMAG donosi odluke o odobravanju jamstava sukladno svojim metodologijama i procedurama rada. Način izdavanja jamstva HAMAG može regulirati sporazumom odnosno ugovorom s kreditorom/leasing kućom i poduzetnikom.

8. Instrumenti osiguranja

HAMAG može uzimati instrumente osiguranja za izdana jamstva. Potrebne instrumente osiguranja, HAMAG procjenjuje prema internoj metodologiji za procjenu rizika.

9. Uvjeti korištenja kredita

Kreditor je dužan isplatiti sredstva kredita namjenski na žiro-račune dobavljača izvodača radova, sukladno investicijskom projektu poslovnom planu. Dio kredita namijenjen ulaganju u kratkotrajnu imovinu, sukladno investicijskom programu poslovnom planu, može se doznačiti izravno na žiro-račun subjekta malog gospodarstva. U opravdanim slučajevima, HAMAG može odobriti refundaciju ranije uloženih sredstava u projekt, čija će se isplata izvršiti izravno na žiro-račun subjekta malog gospodarstva.

10. Uvjeti korištenja leasinga

Leasing kuća je dužna sredstva leasinga isplatiti namjenski na žiro-
-račune dobavljača po ponudi predračunu.

11. Praćenje i kontrola namjenskog korištenja kredita/leasinga

Subjekt malog gospodarstva i kreditor/leasing kuća obvezni su dostavljati HAMAG-u dokumentaciju o iskorištenju kredita/leasinga, temeljem čega HAMAG utvrđuje namjensko korištenje. Način dostave, kontrolu i vrstu dokumentacije o iskorištenju kredita/leasinga propisuje HAMAG sporazumom odnosno ugovorom s kreditorom.

12. Obveze tijekom trajanja jamstva

Za vrijeme trajanja jamstva, kreditor/leasing kuća je obvezan polugodišnje izvješćivati HAMAG o stanju kredita/leasing a, stanju poslovanja korisnika jamstva i urednosti otplate kredita/leasinga i odmah po događaju koji bi mogao utjecati na urednost otplate kredita, a za koje je HAMAG izdao jamstvo, u rokovima i na način utvrđen sporazumom s kreditorom/leasing kućom. Subjekt malog gospodarstva je obvezan za vrijeme trajanja jamstva redovno dostavljati HAMAG-u svoja financijska izvješća i drugu dokumentaciju utvrđenu ugovorom.

Korisnik činidbenog jamstva je dužan kvartalno izvješćivati HAMAG o stanju i napretku poslova te odmah po nastanku događaja koji bi mogao utjecati na naplati po jamstvu.

Korisnik jamstva i činidbenog jamstva ovlašćuje predstavnike HAMAG-a da u svakom trenutku imaju pravo na posjet lokaciji izvršenja projekta za što se izdalo jamstvo.

13. Isplata jamstva

Isplatu jamstva HAMAG izvršava u roku i na način definiran jamstvom, sporazumom odnosno ugovorom.

14. Pravo na jamstvo

HAMAG nema obvezu izdati jamstvo po podnesenom zahtjevu za jamstvo.

15. Završne odredbe

Odnosi HAMAG-a s kreditorom/leasing kućom i subjektom malog gospodarstva reguliraju se sporazumom odnosno ugovorom. Uprava HAMAG-a donosi provedbene akte i tumačenje pojedinih točaka programa.

16. Rok važenja Općih uvjeta

Opći uvjeti za izdavanje jamstava HAMAG-a važe do 31. 12. 2013. s mogućnošću produljenja.

Predsjednik Upravnog odbora
ministar poduzetništva i obrta
Gordan Maras, v. r.

Odluka, NN 51/2012-1252
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)